Masarakat ing Pulo Doom iki wis nduwèni alat utawa tèknologi canggih saka pamaréntah kang bisa malih lan ngolah banyu asin saka segara dadi banyu kang bisa diombé déning masarakat. Masarakat Pulo Doom nduwèni putusan kanggo ngowahi banyu segara dadi banyu kan bisa diombé amarga ing Pulo Doom iku isih kalebu dhaérah kang kurang sumber banyu resik lan bisa aman diombé déning masarakat ing Pulo Doom. Amarga prakara iku, ana tèknologi saka UPTD Air Minum Sorong kang bisa ngéwangi masarakat supaya bisa ngombé banyu kang séhat lan resik. Mesin kang dianggo ngowahi banyu segara dadi banyu resik kang bisa diombé iku bisa ngasilaké akèh banyu kang bisa dikonsumsi déning masarakat. Mesin kasebut bisa ngasilaké tekan 9.000 liter banyu resik saben jam. Saliyané iku, mesin kang digunakaké kanggo ngowahi banyu segara dadi banyu resik iku wis diuji aman lan bisa ngasilaké banyu resik kanggo ngombé masarakat ing Pulo Doom. Sadurungé ana alat kang canggih kuwi mau, masarakat Pulo Doom kudu lunga menyang Kutha Sorong numpak kapal kanggo njupuk banyu resik amarga ing Pulo Doom ora ana sumber banyu kang resik kang aman dikonsumsi déning masarakat. Fasilitas kang ana ing Pulo Doom awujud mesin kanggo ngolah banyu laut dadi banyu resik iku bisa gawa kabegjan kanggo masarakat. Sadurungé ana fasilitas kuwi, masarakat kudu bayar Rp50.000 kanggo tuku banyu resik ing Sorong. Nanging, sawisé ana fasilitas mesin kanggo ngolah banyu segara dadi banyu resik kuwi, masarakat mung bayar Rp5000 wis olèh banyu akèh lan ora perlu lunga nyabrang menyang Kutha Sorong manèh. Pamaréntah nyediakaké fasilitas kuwi amarga prihatin marang masarakat Pulo Doom kudu nyabrang menyang Sorong lan kudu bayar larang kareben olèh banyu resik.